تایوان‌دا ترافیک ایشیغین‌داکی یاشیل و قیرمیزی آدام سئوگی‌لیلر گونون‌دن قاباق اؤزونه سئوگیلی تاپدی.
تایوان نیوزون خبرینه گؤره پینگتونگ بؤلگه‌سین‌ده‌کی یئنی یول ایشیقلاری دونن بیر مراسیمله تانیدیلدی.
ایلک اولاراق ۴۰ یول ایشیغی یئنی‌لری ایله دییشدیریلدی.
یئنی ایشیقلاردا قیرمیزی یانارکن آدام دیز چؤکه‌رک سئوگی‌لی‌سینه ائوله‌نمک تکلیف ائدیر، یاشیل ایشیق یانارکن ده ال اله یئریرلر.
تایوان نیوزا دانیشان پینگتونگ بلدیه باشقانی پن من،
"بو تاساریم پینگتونگون سئوگی دولو بیر یئر اولدوغونو گؤستریر" دئدی.
یئنی ایشیغی تاسارلایان چنگ دا-وی،بو تاساریملا داها چوخ گنجین دقتینی ایشیغا وئرمه‌سینی تامین ائتمه‌یی اومود ائتدیگینی سؤیله‌دی.
تایوان یول ایشیقلارینین تاساریمینی دییشدیر‌ن تک اؤلکه دئییل.
داها اؤنجه هلندین اوترخت شهرین‌ده‌کی یول ایشیقلارین‌دا یئرلی جیزگی فیلم کاراکتری دووشان میففی یئر آلمیشدی.
مارس ۲۰۱۷ده ایسه استرالیانین ملبورن شهرین‌ده‌کی یول ایشیقلارینین بیر قیسمی بیلینج دیشی توپلومسال جینسیت یانلی‌لیغینا دقت چکمک اوچون قادین فیگورلاری ایله دییشدیریلمیشدی.
